1950-ndatel ehitatud kaubabaasi hoone, tartlastele eelkõige tuntud kui Kauburi kaubamaja, on viimased kümmekond aastat otsinud endale uut eesmärki ja hingamist.
2016. aasta aprillis avati selles majas Eesti esimene disainhostel – kvaliteetset ja privaatsete tubadega majutusteenust pakkuv Hektor hostel, kus leidub palju huvitavaid disainilahendusi ja kunsti igas ruumis.
Asutus on muutunud väliskülalistele vaatamisväärsuseks, kuid tartlane siia eriti ei satu.
Hea linnakodanik – Tartu linna päeva puhul, täpsemalt sellele eelneval päeval ajavahemikus 11–14, avab Hektor tubade uksed, et saaksite oma silmaga näha, milline on 5-tärni hostel seestpoolt.